**Vabilo na BREZPLAČNA PREDAVANJA: AKTUALNI DOSEŽKI NA PODROČJU TEHNOLOGIJE, ZNANOSTI, INŽENIRSTVA**

V letošnjem letu smo si zadali nove izzive usmerjene na področje mreženja in promocije inovativne tehnologije in znanosti zelene energetske prihodnosti in trajnostnega razvoja. V ta namen omogočamo brezplačna predavanja z inovativnimi podjetji na področju znanosti, tehnologije in inženirstva.

Udeleženci bodo imeli tudi možnost iz prve roke pridobiti informacije **o možnostih zaposlitve**, **štipendiranja**, iskanih tehničnih in inženirskih poklicih kot priložnosti za načrtovanje in razvoj poklicne kariere v inovativnem tehnološkem podjetju oz. organizaciji.

---------------------------------------------------------------------------------------------------------

**V maju in aprilu smo razpisali že dva termina:**

1. **INOVATIVNA TEHNOLOGIJA TOPLOTNE ČRPALKE KOT ODLIČNA PRILOŽNOST ZA NAČRTOVANJE IN RAZVOJ POKLICNE KARIERE**

**Izvajalec: KRONOTERM D.O.O.**

**Termin: Četrtek, 21. april 2022, ob 13. uri**

Lokacija: Tehnopark Celje, Gubčeva 1, 3000 Celje



Kronoterm d.o.o. iz Gomilskega je visoko razvito inovativno tehnološko podjetje na področju zelene energije pri proizvodnji toplotnih črpalk. V letu 2018 so prejeli 1. nagrado za inovacijo Spodnje Savinjske doline za hibridno toplotno črpalko Krono Multi S. Na nacionalnem izboru za najboljše inovacije preteklega leta so po zlatem priznanju na regionalnem izboru prejeli še srebrno priznanje za toplotno črpalko BOOSTER WPB.

Na predstavitvi aktualnih znanstvenih dosežkov nam bodo predstavniki podjetja Kronoterm d.o.o. praktično predstavili:

**-  princip, delovanje in razvoj inovativnih izvedb toplotnih črpalk, glavne elemente toplotne črpalke, izvedbe toplotnih črpalk (zrak/voda, voda/voda, zemlja/voda, hibridne toplotne črpalke, hlajenje s pomočjo toplotne črpalke),**

**- prednosti ogrevanja z geotermalno toplotno črpalko**.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **ENERGETSKA IZRABA ODPADKOV, KI JIH NI MOGOČE RECIKLIRATI ZA PROIZVODNJO ELEKTRIKE IN TOPLOTE ZA OGREVANJE**

**Izvajalec: TOPLARNA CELJE**

**Termin: Četrtek, 19. maj 2022, ob 13. uri**

Lokacija: Tehnopark Celje, Gubčeva 1, 3000 Celje



Predstavitev primera dobre prakse Toplarne Celje, kot rešitev v Celju, kjer se je ob načrtovanju toplarne upoštevalo količine blata iz čistilne naprave v upravljanju celjskega javnega podjetja Vodovod-Kanalizacija in količine lahke frakcije Regijskega centra za ravnanje z odpadki Celje, ki se jih v Toplarni Celje učinkovito toplotno obdela ob strogo kontroliranih, minimalnih negativnih vplivih na okolje.

Udeleženci se bodo seznanili z inovativnimi tehnološkimi postopki termične obdelave odpadkov.

**Prijavite se na**: **tehnopark@celje.si**  **in si zagotovite mesto na izbranem dogodku.**